Equity Bank Uganda Limited

**Equity Bank Uganda Limited** ( **EBUL** ) ye bbanka y'ebyobusuubuzi mu Uganda . Yaweebwa layisinsi okuva mu Bank of Uganda, banka enkulu n’ekitongole ekivunaanyizibwa ku bbanka z’eggwanga.  EBUL kitongole ekitono ekya Equity Group Holdings Limited, ekibiina kya kampuni ez'eby'ensimbi nga ekitebe kyayo ekikulu kiri Kenya n'ebitongole ebitono mawanga mukaaga mu kitundu kya African Great Lakes Region . 

## Ekifo
Bbanka eno erina  ekitebe n’ettabi lyayo ekkulu mu Janani Luwum Church House, ku 34 Kampala Road, mu disitulikiti y’ebyobusuubuzi wakati mu Kampala, ekibuga ekikulu ekya Uganda era ekibuga ekisinga obunene.  Enkwatagana y’ebitundu by’ekitebe kya bbanka eno ye. 

## Okulambika okutwaliza awamu
Bbanka eno etuusa obuweereza eri abantu ssekinnoomu n’ebitongole ebikola bizinensi entonotono n’eza wakati. Wetwatuukira  nga 31 Ogwekkuminebiri 2023, eby’obugagga bya bbanka eno byonna byali bibalirirwamu obuwumbi bwa UGX:3.748 (akawumbi ka ddoola 1.014). 

Wetwatuukira nga 30 Ogwomukaaga 2020, eby’obugagga bya bbanka eno byonna byali bikuze ne bituuka ku buwumbi bwa UGX1.823 (obukadde bwa ddoola 520).  Mu Gwekkuminebiri 2020, eby’obugagga bya EBUL byonna awamu byabalirirwamu obuwumbi bwa USh:2.069 (obukadde bwa doola za Amerika 590). Mu kiseera ekyo, yali banka y’ebyobusuubuzi mu Uganda mu kifo kya 7 mu by’obugagga. 

Nga bwekyali mu Gwekkuminebiri 2021, eby’obugagga byonna awamu byali bibalirirwamu obuwumbi bwa UGX: obuwumbi 2.9 (obukadde bwa ddoola za Amerika nga 745), nga bakasitoma be batereka obuwumbi bwa UGX:2.3 (obukadde bwa ddoola za Amerika nga 597) n’ekitabo ky’ebbanja ekya UGX: obuwumbi 1.5 (obukadde bwa ddoola za Amerika nga 389.3). 

Mu kiseera ekyo omugabo gwayo ku bitereke bya bakasitoma gwali gubalirirwamu ebitundu 8 ku buli 100 eby’ebitereke bya bbanka z’eggwanga. Kino kyafuula EBUL bbanka y’ebyobusuubuzi esinga okukula amangu mu ggwanga, ng’eyongedde ku katale kaayo ku nsimbi eziterekeddwa mu bbanka mu ggwanga, okuva ku bitundu 1.75 ku buli 100 mu 2011. Wetwatuukira mu mwaka gwa 2021, EBUL yali bbanka ya 6 mu bunene mu Uganda bw’ogeraageranya n’ekifo kya 15 mu 2011. 

## Ebyafaayo
Equity Bank Uganda Limited yatondebwawo mu 2008 ekitongole kya Equity Group Holdings Limited bwe kyagula Uganda Microfinance Limited, kkampuni ya Tier II, eya Uganda ekola ku by’ensimbi entonotono ku bbeeyi y’emigabo gyonna egya doola za Amerika obukadde 27.  Equity Bank (Uganda) yatongozebwa wansi w'akabonero kaayo akapya nga 30 March 2009. 

## Obwannannyini
Equity Bank Uganda Limited kitongole ekitono ekya Equity Group Holdings Limited (EGHL). Kkampuni eno eya Uganda erina emigabo gya bulijjo 11,333,333 mu kkampuni  enkulu esangibwa e Nairobi mu Kenya . EGHL kibiina ky'amakampuni ekinene mu Kenya ekola ku by’ensimbi, ng’eby’obugagga byonna awamu bisukka mu buwumbi bwa Kshs 1.12 (obuwumbi bwa doola za Amerika 10.4), wetwtuukira mu July 2021. Sitoowa ya EGHL nayo ewandiikiddwa ku lukalala lwa Uganda Securities Exchange wansi w’akabonero ka **EBL** .  

## Omukutu gw’amatabi
Equity Bank Uganda Limited erina ekitebe kyayo mu kibuga ekikulu ekya Uganda, Kampala . Nga bwekyali mu Gwomusanvu 2021 , bbanka yalabirira amatabi agalina emikutu mu bifo bino wammanga: 

Nga bwekyali mu kuggulawo ettabi lino mu kabuga k’e Ntungamo mu Gwokuna wa 2023, bbanka eno erina amatabi 50 ag’amabaati mu ggwanga. 

## Laba ne
 

* Olukalala lwa banka mu Uganda
* Bbanka mu Uganda